Document ID: 32000D0113

32000D0113
L 033/23
JURNALUL OFÍCIAL AL UNIUNII EUROPENE
DECIZIA COMISIEI
din 14 ianuarie 2000
de modificare a Deciziei 1999/246/CEE de aprobare a unor planuri de urgență pentru controlul pestei porcine clasice în situații neprevăzute
(Text cu relevanță SEE)
(2000/113/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 80/217/CEE a Consiliului din 22 ianuarie 1980 de introducere a măsurilor comunitare pentru controlul pestei porcine clasice (1), astfel cum a fost modificată ultima dată prin Directiva 93/384/CEE a Consiliului (2), în special articolul 14b,
întrucât:
(1)
Criteriile care trebuie aplicate mutatis mutandis la elaborarea planurilor de urgență pentru controlul pestei porcine clasice în împrejurări neprevăzute sunt stipulate în Decizia Comisiei 91/42/CEE (3).
(2)
Grecia și Luxemburg au înaintat pentru aprobare planurile naționale de urgență pentru împrejurări neprevăzute.
(3)
După examinare, planurile respective îndeplinesc criteriile stipulate în Decizia 91/42/CEE și permit atingerea obiectivului dorit sub rezerva unei aplicări eficiente.
(4)
Comisia a aprobat, prin Decizia 1999/246/CEE (4), planurile de urgență pentru situații neprevăzute, înaintate de unele state membre.
(5)
Decizia 1999/246/CEE trebuie modificată pentru a include planurile înaintate de Grecia și Luxemburg.
(6)
Măsurile prevăzute în prezenta decizie sunt în conformitate cu avizul Comitetului veterinar permanent,
ADOPTĂ PREZENTA DECIZIE:
Articolul 1
Anexa la Decizia 1999/246/CEE se înlocuiește cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 14 ianuarie 2000.

Labels: 0
18
15
6